મહારાષ્ટ્રે સામાજિક એખલાસ માટે કામ કરનાર અનેક સુધારાવાદીઓને જન્મ આપ્યા છે તેમ જણાવતાં મોદીએ તેમના રાજકીય હિતો માટે કોમોમાં ભાગલા પડતા તત્વોને પરાજય આપવાની હાકલ કરી હતી. તેમણે કહ્યું કે 'છેલ્લાં ચાર વર્ષોમાં સરકારે ગરીબોને યોગ્ય ઘર પૂરાં પાડવા માટે ગંભીર પ્રયાસો કર્યા છે. ભૂતકાળમાં પણ પ્રયાયો કરાયા હતા. પરંતુ કમનસીબે તેમનો મુખ્ય હેતુ એક ચોક્કસ પરિવારને જ પ્રમોટ કરવાનો હતો. તેમણે ગરીબોને આશ્રય આપીને તેમને મજબૂત બનાવવાનું કામ કર્યું નહોતું. તેમનો હેતુ વોટ બેન્ક હાંસલ કરવાનો હતો.' મોદીએ એમ કહીને નહેરુ-ગાંધી પરિવાર પર દેખીતું નિશાન તાક્યું હતું.